תוכים וצעצועים
                                         מאת ד"ר שלומית לוי

אין  תוכי שלא אוהב לשחק. יש צעצועים לא מתאימים, יש תוכים חסרי ביטחון וביישנים, ויש בעלים שלא משקיע מספיק בתוכי ומלמד אותו להתגבר על הפחדים שלו. 

אבל אין תוכי שלא אוהב לשחק!!! 

תוכי צריך משחקים בדיוק כמו ילד. 
גידול תוכי בלי   משחקים   ,או  עם צעצוע  מיושן אחד   יפגע בהתפתחותו הרגשית והמוטורית של התוכי.

כדי למנוע שעמום מומלץ להחליף באופן קבוע בין הצעצועים.  
מגוון צעצועים מאפשר לתוכי בנוסף  לשחרור תוקפנות , הזדמנות  לקבלת החלטות.   כשמגישים לתוכי שני צעצועים  הוא בוחר בעצמו   וכך נוסף למשחק עצמו הוא חווה תחושה שהוא אדון  לזמנו.  תוכים אוהבים את זה. 
תוכי צעיר זקוק לצעצועים רבים: יש להגיש לו מפעם לפעם  שני צעצועים חדשים כדי שיוכל  לבחור. . 

לתוכי בוגר  יש להגיש לפחות פעם בחודש צעצוע חדש. 

לפחות על חלק מהצעצועים  להיות עמידים,  אבל תוכי זקוק גם לצעצועים שיוכל להשמיד. אם  לא יקבל הוא כבר ימצא בעצמו.  

אם התוכי שלכם לא שיחק בצעצוע מעולם , סביר להניח שהוא יפחד מכל צעצוע  שתתנו לו  בהתחלה. 

דרך טובה להפחית את פחדי התוכי ולגרום לו להתעניין בצעצוע היא לשחק עם הצעצוע בעצמכם כשאתם בטווח הראיה שלו  ומחוץ לכלוב לזמן קצר. 

אחרי שהתוכי יתרגל אפשר להכניס את הצעצוע לכלוב. 

מומלץ להתבונן בתוכי  לכמה דקות כשהוא משחק עם צעצוע חדש. 

הצעצועים שלנו מיועדים לגרות את התוכי שלך ע"י חשיפה  למגוון רחב של צורות, צבעים וטקסטורות. 

צעצועים שונים  מעודדים  פעילויות שונות ומספקים גירוי  גופני ומנטאלי  כאחד. 
שימו לב: כל הצעצועים כאן הם צעצועים מתכלים. התוכי "ישמיד" אותם בקצב שלו. 

לכך הם מיועדים. תוכי צריך להרוס ולפרק חפצים שונים בעזרת מקורו וציפורניו. 

אם לא נספק לו אפשרות כזו , עלול התוכי לפנות לפעילות שאינה רצויה: השמדת נוצותיו או כרסום רהיטי הבית, לדוגמה. 

רצוי לתת לתוכי צעצועים ממספר קבוצות: 

צעצועי "התעמלות": נדנדה , סולם וכדומה.

" צעצועי רגל": אלו הם צעצועים המונחים על הרצפה והתוכי אמור לשחק בהם בעזרת רגלו. משחק כזה מפתח את הקואורדינציה ואת המוטוריקה של כף הרגל. 

צעצוע מתכלה: התוכי מפרק את הצעצוע המורכב מחבלים, רצועות עור וכדומה. 

צעצועי חיפוש מזון: מחביאים פריט מזון נחשק בתוך הצעצוע והתוכי מנסה להוציאו. אלו הם צעצועים מתוחכמים המאתגרים את התוכי. 
כמו כן יש לנו שורת צעצועים המותאמים לתוכים שתולשים את נוצותיהם. חשוב: כל תוכי תולש חייב להיבדק ע"י ווטרינר תוכים כדי לשלול תלישה הנובעת ממחלות. 

הצעצועים שלנו מחולקים לפי גודל התוכי. אנא הקפידו לקנות צעצוע מתאים. 

